Jons Meks nenoliedz kino kameras tīri praktiskās funkcijas, proti, tā ir ierīce kustības un mirkļa fiksēšanai un kā tāda var tikt izmantota citu nemateriālās kultūras un mākslas izpausmju dokumentēšanai. Ņujorkas ielu performances, dejas un teātru izrādes, kā arī, atgriežoties pie draugu un radu filmēšanas, dažādas svinības un kolektīvas izdarības, kas ir pašvērtīgi notikumi, tomēr gana glīti izskatās arī uz kino ekrāniem. Meks veidojis dejas īsfilmas, tostarp “Cups/Saucers/Dancerts/Radio” (1965/1983) un “Street Songs” (1965/1983), kā arī vairākkārt filmējis bungu grupas “Mob of Angel” koncertus. Meks jau kopš sešdesmitajiem gadiem sadarbojies ar Ņujorkas eksperimentālā teātra trupu “Living Theater”, filmējot izrādi “The Bring” (1964) un vēlākajos gados atjaunojot 1960. Gada materiālu “Memories of Frankenstein” (1996). Teātra eksperimentālās un performances formas Meka kameras priekšā noliek Jurģis Mačūns, kas Ņujorkā ierodas neilgi pirms brāļiem Mekiem. Nenoliedzami arī Fluxus darbība un neskaitāmie hepeningi Ņujorkas ielās pamudina Meku iemūžināt šo nepatstāvīgo un mirklīgo mākslu, kuru daļēji saglabāt iespējams tikai video formātā.

Kalliope ir neregulāras, nedaudz izstieptas formas asteroīds. Spektrs liecina, ka tas ir M tipa asteroīds, kura virsmu daļēji klāj dzelzi un niķeli saturoši materiāli. Noteiktais asteroīda blīvums ir 3,35 ± 0,33 g/cm3. Asteroīds visticamāk nav monolīts, bet porains (porainība 20 – 40 %), tā blīvums var sasniegt 4,2-5,8 g/cm3 (atbilst metālu un silikātu minerālu maisījumam). Spektroskopiskie pētījumi parāda, ka objekta virsmu klāj hidratēti minerāli un silikāti. Arī zemais asteroīda albedo norāda uz to, ka tā virsma ir drīzāk akmeņaina nekā metāliska.

8. augusts — tika reģistrēts augusta vislielākais diennakts nokrišņu daudzums Latvijas austrumu daļā. Valmieras rajona Jeru pagasta Oleros tas bija 121 mm.

Todors (Toše) Proeskis (maķedoniešu: Тодор ""Тоше"" Проески; dzimis 1981. gada 25. janvārī, miris 2007. gada 16. oktobrī) bija aromāņu izcelsmes maķedoniešu dziedātājs. Populārs Balkānu reģionā. 2004. gada Eirovīzijas dziesmu konkursā Stambulā ieņēmis 10. vietu finālā. Miris autokatastrofā Horvātijā. Apglabāts oficiālās valsts bērēs. Proeski kaps kļuvis par fanu svētceļojumu vietu.

Buda ir persona budismā, kas ir sasniegusi apgaismību (bodhi). Ļoti bieži par Budu sauc vēsturisko budisma pamatlicēju Sidhārtu Gautamu, bet saskaņā ar budismu, par budu var kļūt ikviens, kas ir sasniedzis dharmas apgaismību vai nirvānu. Būtni, kas palīdz sasniegt nirvānu, sauc par bodisatvu.

Santome (portugāļu: São Tomé) ir Santomes un Prinsipi valsts galvaspilsēta. Atrodas Santomes salas ziemeļaustrumos Gvinejas līča krastā, gandrīz uz ekvatora. Tā ir valsts lielākā pilsēta un viena no nozīmīgākajām ostām. 2001. gadā Santomē dzīvoja 49,96 tūkstoši iedzīvotāju. Lielākoties ienākumi pilsētā ienāk no kakao eksporta. Santomes tuvumā Gvinejas līcī 20. gadsimta beigās tika atrasti naftas lauki.